Vedtekter for kommunale skolefritidsordninger i Røyken (Service-erklæring) - PDF
Download "Vedtekter for kommunale skolefritidsordninger i Røyken (Service-erklæring)"
1 Røyken kommune - til for deg Vedtekter for kommunale skolefritidsordninger i Røyken (Service-erklæring) 1. Eierforhold Skolefritidsordningen ved de kommunale grunnskolene i Røyken drives av Røyken kommune. Rektor ved skolen er Skolefritidsordningens (SFO) øverste økonomiske og pedagogiske ansvarlige. 2. Opptaksmyndighet og Opptakskriterier Opptaksmyndighet. Rektor ved hver skole foretar opptak. Opptakskriterier Tilbudet om SFO gjelder alle barn på trinn. Tilbudet gjelder for barn med spesielle behov t.o.m. 7.klasse. 3. Opptaksperiode og oppsigelse Søknad og tildeling av plass skjer i vårhalvåret. Tildelt plass gjelder fra 1.august samme år. Det sendes søknad hvert år. Oppsigelsen er 3 måneder med virkning den 01. i måneden. Plassen kan benyttes og må betales i oppsigelsestiden. Ved særlige tilfeller kan fristen forkortes.( Se retningslinjene til vedtektene.) Oppsigelsen må være skriftlig. 4. Åpningstid SFO er åpen fra mandag til fredag fra , men med avbrudd når barna er på skolen. SFO holdes åpen alle dager unntatt lør- og søndager, helgedager, 1. og 17.mai samt romjula, mellom palmesøndag og påske og hele juli. Den enkelte skolefritidsordningen kan etter avtale med foreldre/foresatte tilpasse sin åpningstid ut fra lokale forhold. Det tildeles både halve og hele plasser. Det er også mulig å kjøpe dagplasser. Ved endring av plass må dette gjøres skriftlig Dersom det er elevgrunnlag for det, kan skolene seg i mellom organisere/samordne SFO ved en eller flere skoler i de periodene det vanligvis holdes stengt. 5. Betaling Prisen vedtas av Kommunestyret og er lik for alle SFO. Betaling for kost er inkludert i prisen.( Inkluderer ikke frokost) Ved nytt kalenderår påregnes prisendring vedtatt av kommunestyret lik konsumprisindeksen uten at det varsles særskilt. Ved vesentlige endringer i pris, skal foreldrene/foresatte varsles i rimelig tid før prisendringen iverksettes slik at de kan få vurdert oppsigelse. Varslingen skal derfor være14 dager i tillegg til oppsigelsesfristen (14 dager + 3 måneder) ved vesentlige prisendringer. Utblitt betaling for 2 måneder fører til oppsigelse av plassen. Dette blir varslet i forveien.
2 6. Definisjon og formål Skolefritidsordningene skal vektlegge barnas behov for tilsyn, omsorg og trygghet. Den skal gi dem et tilbud som gjør at de opplever fritid og frihet under tilsyn og trygge grenser. Innhold og virksomheter skal preges av barns behov for lek, kulturaktiviteter og sosial læring. Det legges vekt på at skolefritidsordningene sammen med skoletilbudet skal gi et helhetlig tilbud. Skolefritidsordningene er en del av nærmiljøet. Dette skal det tas hensyn til ved planlegging bla. ved å søke samarbeid med lokale organisasjoner, bruke skog og mark nær skolen og nærmiljøet for øvrig. 7. Styring og ledelse Skolefritidsordningene er administrativt underlagt Rådmannen. Rektor har det øverste administrative og pedagogiske ansvaret for skolefritidsordningen ved den enkelte barneskole. Samarbeidsutvalget ved den enkelte skole kan behandle saker som gjelder SFO. Hver skolefritidsordning skal ha egen daglig leder. 8. Bemanning og personalet Den daglige leder for en skolefritidsordning bør ha pedagogisk høgskoleutdanning (førskolelærer, lærer, barnevernpedagog e.l.). De gruppene som har barn med spesielle behov, kan søke om tilleggsressurser. Skolefritidsordningens bemanning må være tilstrekkelig til at virksomheten kan drives på tilfredsstillende vis. Personalet i skolefritidsordningene er underlagt samme taushetsplikt som personalet i grunnskolen og må ved tilsetting vise politiattest. 9. Leike- og oppholdsareal. SFO benytter deler av skolens lokaler og utearealene. 10. Budsjett Budsjett utarbeides av Rådmannen på grunnlag av en grunnressurs og av barnetallet i den enkelte skolefritidsordning. I denne forbindelse sees samtlige kommunale skolefritidsordninger i Røyken under ett. ( Jf. modellen selvfinansiering med omfordeling.) 11. Endring av vedtektene Vedtektene er utdypet i retningslinjene. Endringene vedtas av kommunestyret.
3 Retningslinjer for vedtektene (Utdyping av vedtektene) 2. Opptakskriterier Kriterier Hvis skolefritidsordningen ikke har plass til alle søkerne, avgjøres inntaket etter følgende prioriterte kriterier: 1. Barn som p.g.a. særlige vansker har behov for plass i skolefritidsordningen. Det forutsettes at det foreligger en sakkyndig vurdering av behovet. 2. Barn i 1. klasse. 3. Barn i klasse som allerede er med i skolefritidsordningen prioritert slik at lavere klassetrinn går foran høyere klassetrinn. 4. Andre barn i klasse prioritert slik at lavere klassetrinn går foran høyere klassetrinn. Hvis det må skilles mellom barn som har samme prioritet, skjer det ved loddtrekning. Opptaksmyndighet Rektor foretar inntak i samsvar med reglene i punktene ovenfor. Rådmannen får samlet oversikt over årets inntak straks dette er foretatt. Vedtak om inntak eller avslag på søknad om inntak er enkeltvedtak etter Forvaltningsloven. Foreldre som får avslag på søknad om inntak, må orienteres om klageadgang og klagefrist. Det kommunale organ som har ansvaret for grunnskolen, er endelig klageinstans. 3. Opptaksperiode og oppsigelse Søknadsfrist kunngjøres i lokalpressen. Dette ordnes fra kommunenivået. Dessuten sender hver barneskole brev vedlagt søknadsskjema til alle familier med barn i aktuell alder for skolefritidsordningen. Søknaden sendes til den aktuelle skolen. Skolene skal orientere om skolefritidsordningen i forbindelse med innskrivning av skolebegynnere. Når barn får plass i skolefritidsordningen, må det avtales om barnet skal gå hjem selv eller om det blir hentet samt hvordan man skal forholde seg dersom barnet ikke blir hentet før stengetid. Eventuell skyldig betaling til kommunens barnehager eller SFO skal være oppgjort før barnet får plass i kommunal skolefritidsordning. Opptaksperioder Hovedinntak av barn til skolefritidsordningene skjer tidlig i vårhalvåret og gjelder det etterfølgende skoleåret. Inntak i løpet av skoleåret kan skje hvis plassen tillater det og gjelder da ut det påbegynte skoleåret. Hvis plassen i skolefritidsordningen tillater det, kan barn tas inn for kortere perioder i særlige tilfeller (f.eks. sykdom i hjemmet) og det betales da henholdsvis måneds- eller dagspris. Utvidelse eller reduksjon av ukentlig oppholdstid i løpet av skoleåret må avtales med skolefritidsordningens daglige leder og bekreftes skriftlig. Hvis dette medfører reduksjon av betalingen, gjelder reglene om oppsigelse av plass. Rådmannen orienteres om oppsigelser.
4 Oppsigelse av plass Plass i skolefritidsordningen kan sies opp med 3 måneders frist regnet fra utløpet av den måneden oppsigelsen skjer. Oppsigelse av plass må skje skriftlig. I følgende tilfeller er oppsigelsesfristen 1 måned regnet fra utløpet av den måneden oppsigelsen skjer: - Når barnet p.g.a. sykdom ikke kan være med i skolefritidsordningen. - Når familien flytter fra skolekretsen. - Ved overgang fra hel plass til deltidsplass. Rådmannen kan si opp et barns plass i skolefritidsordningen med øyeblikkelig virkning når betaling for oppholdet ikke har skjedd innen den fristen som er satt i betalingsoppfordring med oppsigelsesvarsel, jfr. 6 om innkreving. 4. Åpningstid Den enkelte skolefritidsordning kan tilpasse sin åpningstid ut fra lokale behov og muligheter. 5. Betaling for opphold Kommunestyret fastsetter for hvert kalenderår den årlige betalingen for opphold i de kommunale skolefritidsordningene, herunder betaling for deltidsopphold og matpenger. Betalingen skal være den samme i alle kommunale skolefritidsordninger i kommunen. Betalingen utjevnes mellom SFO-ene. Måltider I skolefritidsordningene serveres det et enkelt måltid etter skoledagens slutt. Betaling for dette måltidet ligger i foreldrebetalingen. Frokost må barna ha med selv. 7. Styring og ledelse Den daglige SFO-leder har til oppgave å: 1. Sørge for at skolefritidsordningen drives etter gjeldende vedtekter og øvrige regelverk. 2. Tilrettelegge og organisere aktivitetstilbud. 3. Utvikle det pedagogiske og sosiale innholdet i skolefritidsordningen, utarbeide de nødvendige planer og følge opp gjennomføringen av disse. 4. Samarbeide med rektor om de økonomiske rammene 5. Arrangere minst ett foreldremøte pr. skoleår samt nødvendige foreldrekonferanser. 6. Gi nødvendig veiledning til de øvrige ansatte i skolefritidsordningen. 7. Samarbeide med skolens rektor og øvrige personale om bruk av rom og utstyr. 8. Samarbeide med foreldre, skole og hjelpeapparat om elever med særlige behov. 9. Gi nødvendig informasjon til foreldrene og skolen. 10. Samarbeide med de daglige lederne ved de andre skolefritidsordningene i kommunen.
5 8. Bemanning og personalet Se vedtektene 9. Leike- og oppholdsareal SFO benytter deler av skolens lokaler og utearealene. SFO er underlagt Opplæringslovens 9a og Forskriften om Helse- og miljørettede tiltak i barnehager og skoler 10. Budsjett Budsjett utarbeides av Rådmannen. I denne forbindelse sees samtlige kommunale skolefritidsordninger i Røyken under ett. Det beregnes en grunnressurs og tildelingen av midler beregnes av Rådmannen. 11. Endring av retningslinjene for vedtektene. Endringer vedtas av kommunestyret